Document ID: /roh_data/filtered/fineweb-2-filterrobots_roh.jsonl.gz/30070

En il Grischun è puspè vegnì chattà in schacal mellen crappà. L’animal saja vegnì sut in auto sin l’A13 la fin d’emna passada, communitgescha l’Uffizi da chatscha e pestga. Quai saja il quart schacal mellen crappà ch’ins haja chattà en il Grischun. L’ultim animal era vegnì chattà il matg dal 2019 a Vaz Sut.
Il schacal mellen vegn dal sidost da l'Europa e sa derasa adina dapli en l’Europa Centrala. Tar ils animals ch’ins ha chattà en il Grischun sa tractia da singuls animals e betg da trieps. Animals singuls possian esser plirs tschient kilometers davent da la proxima populaziun.
Ord l'Archiv
2016 ha in chatschader sajettà in schacal mellen per sbagl en la Surselva.